Az osztrák nagydíj hétvégén a kvalifikáción az 5. legjobb időt érte el. A versenyen a 26. körben Valtteri Bottas kívül ment el mellette a 3-as kanyarban, végül az egész futam során megőrizte a 6. pozíciót és ezzel 8 világbajnoki ponttal gazdagodott. A brit időmérő edzésen az új fejlesztésű VJM08B autóval a 9. legjobb időt érte el. A másnapi futamon remek rajtjának köszönhetően egészen az 5. helyre jött fel. A verseny vége felé a 7. pozícióban haladt száraz körülmények között, majd az esőzést követően is megőrizte pozícióját a verseny leintéséig. A magyar versenyhétvége kvalifikációs edzésén a 11. időt érte el. A futamon a rajtot követően feljött az 5. helyre, amit sokáig meg is őrzött. A 43. körben Hülkenberg Force Indiájáról a célegyenesben magától leszakadt az első szárny, majd begyűrődve az égbe röpítette az autót. A német pilóta a szemközti gumifalban végezte, de előtte még jól teleszórta törmelékkel a pályát. Először úgy tűnt, meg tudják oldani a romok eltakarítását a virtuális biztonsági autó alkalmazásával, ám hamarosan a biztonsági autót is a pályára küldték. A Belga időmérő edzésen a 11. időt érte el. A verseny előtt félórával Hülkenberg arra panaszkodik, hogy nincs ereje a motorjának. Visszament a bokszba, ahol a csapat elkezdte vizsgálni az autóját. Ha 13.45-ig nem hagyta volna el a depót, a legjobb esetben is a bokszutca végéről, a mezőny után kell volna rajtolnia. Végül sikerült a rajtrácsra kerülnie. Az első felvezető kör után már nem tudod elindulni. Hülkenbergnek szóltak, hogy álljon a bokszba, a turbójával történt problémát nem sikerült megjavítani, így el sem tudod rajtolni a futamon.